

# **ÅRSPLAN**

# **FOR GEITASTOVA BARNEHAGE**

OPPDATERT JUNI 2019



**INNHOLDSFORTEGNELSE**

Hovedmål s. 3

Stavanger barnehagen s.4

Våre visjon, verdier og holdninger s. 5

Barnehagen som pedagogisk virksomhet s.7

Vi kan tilby s. 8

Medvirkning s. 12

Fagområdene s.13

Digital kompetanse s.16

Overganger s.17

Merkedager s.18

# **HOVEDMÅL**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

(lov om barnehager)

# **Stavanger barnehagen**

Stavangerbarnehagen er et felles kvalitetsløft for alle barnehagene i Stavanger, i regi av Stavanger kommune.

Kvalitetsplattformen består av 4 søyler:

- Relasjonskompetanse (2015)

- Interkulturell kompetanse (2016)

- Språkkompetanse (2017)

- Tidlig innsatskompetanse (2018)

Personalet får opplæring innenfor hver av søylene, og kunnskapen implementeres deretter i hver enkelt barnehage.

Målet er kvalitet i alle ledd - helt frem til hvert enkelt barn.

****

**Språktiltaket**

Barnehagen har i 2018 og 2019 deltatt i språktiltaket der vi har hatt ekstern veiledning av språkpedagog fra Ressurssenter for styrket barnehagetilbud. Språktiltak gjennomføres i et samarbeid mellom barnehagen, Ressurssenter for styrket barnehagetilbud, PPT og barnehagesjefen.

**Resultatmål:**

1. Alle barn skal oppleve mestring i språklige aktiviteter i barnehagen.
2. Alle barn skal oppleve å få støtte til å bli språklige aktive i samspill og kommunikasjon med andre.
3. Alle barn skal oppleve å møte aktiviteter som stimulerer til språklig bevissthet.

### Hovedmål*****1*****

Gode språkmiljøer for alle barn i Stavangerbarnehagene

**Hovedmål 2**

God kompetanse om barns språkutvikling for alle ansatte i Stavangerbarnehagene

Veiledningen tar utgangspunkt i Rammeplan for barnehager og Stavanger kommunes kvalitetsplan for barnehager «Stadig bedre».

<http://www.minbarnehage.no/spesped>

# **Vår visjon, verdier og holdninger**

***«En verden full av gode opplevelser!»***

***- Omsorg - Respekt - Engasjement -Ansvarlig***

**Omsorg** Barna skal føle at de blir verdsatt og forstått.

Barna skal lære å ta vare på hverandre og vise omsorg for hverandre.

**Respekt** Barna skal oppleve at de blir respektert.

Barna skal lære seg å respektere seg selv, andre og omgivelsene våre

**Engasjement** Barna skal oppleve engasjerte voksne som bryr seg.

Barna skal lære å interessere seg for, og engasjere seg i, ulike mennesker og ulike typer aktiviteter.

**Ansvar** Ansvarlige voksne -Barna skal få, og lære seg å ta, ansvar etter alder og modning.

I barnehagen er det viktig at barna får oppleve voksne som «bruker» verdiene og er modeller for barna. Dette vil styrke deres identitet og hjelpe dem til å få gode relasjoner med andre mennesker.

I arbeidet må de voksne være bevisst på sin væremåte i møte med barna og bruke verdiene aktivt. Det må skapes en god mestrings- og læringsarena der de voksne er ***omsorgsfull*, *engasjert og ansvarlig***og gir barna utfordringer, mestring og ansvar. Det skal føres en ærlig og ***respekt***full dialog med barna der de voksne er åpneog lyttende. I dialogen skal begge parter være likeverdige og barna ha mulighet til påvirke sin barnehagehverdag, *medvirkning*.

Det skal bli tatt hensyn til barnas ulike forutsetninger og bakgrunn. De skal få *omsorg* og varme av *engasjerte og ansvarlige* voksne.

Vi jobber ut fra et helhetlig syn der læring i det daglige samspillet med andre mennesker er nært knyttet til omsorg. I vår barnehage betyr ”omsorg” først og fremst at hvert enkelt barn skal bli sett og hørt. De skal bli sett ut fra deres alder og modning, med vekt på deres sterke sider, de mange intelligenser(MI). Vi voksne skal være bevisst vår omsorgsrolle og hvilke holdninger vi formidler. Vi skal jobbe med å få til et godt samspill og en god dialog med det enkelte barn, og mellom barna. Vi ønsker å være stabile, trygge omsorgspersoner for barna slik at de har det trygt og godt den tiden de oppholder seg i barnehagen. Det å lære barn til å gi hverandre og å ta imot omsorg er også grunnleggende for utviklingen av den sosiale kompetansen. Vi skal være en god støtte og samarbeidspartner for foreldre, og daglig møte foreldre og barn med respekt og anerkjennelse.

Barn og voksne er likeverdige som individer og alle skal føle at de betyr noe - både hver for seg og som en del av et fellesskap.

***”Det ligger mye omsorg i å gi barn varierte utfordringer og rom for meningsfylte aktiviteter”.***

Alle de voksne skal kjenne TRYGGHETSSIRKELEN og bruke denne aktivt i samspill med barna. Man skal være til stede for barna både fysisk og mentalt og lære seg å kjenne og tolke hvert enkelt barn sine signaler.



***Alle handlinger og avgjørelser som berører barnet, skal ha barnets beste som grunnleggende hensyn, jf. Grunnloven*** ***§ 104 og***

***FNs Barnekonvensjon art. 3 nr1.***

**Barnehagen som pedagogisk virksomhet**

Vi ønsker å legge til rette for medvirkning fra barn, foreldre og personale i planlegging, dokumentasjon og vurdering av barnehagens pedagogiske virksomhet.

**Planlegging**

Målet er at planlegging skal bidra til et gjennomtenkt, hensiktsmessig og målrettet arbeid i barnehagen.

- Planlegging skal skje med utgangspunkt i Rammeplan for barnehagen.

- Foreldrene gis mulighet for å komme med innspill til årsplan og andre planer gjennom foreldresamtaler, foreldremøter, SU og daglig kontakt.

- Kartlegging av barnas interesser og behov, skal brukes i planleggingsarbeidet.

- Det skal utarbeides en årsplan og månedlige planer for arbeidet.

Planlegging gir personalet grunnlag for å tenke og handle langsiktig og systematisk i det pedagogiske arbeidet.

 **(Rammeplanen)**

**Vurdering**

Barnehagen skal systematisk vurdere barnehagens pedagogiske virksomhet i forhold til kriterier gitt i barnehagelov, rammeplan og årsplan. Målet er å sikre at alle barn får et barnehagetilbud som er i tråd med disse.

- Månedsevaluering

- Prosjekt/temaevaluering

- Diverse sjekklister

- Foreldremøter/foreldresamtaler

- Brukerundersøkelser

Vurderingsarbeidet skal bygge på refleksjoner som hele personalgruppen er involvert i

 **(Rammeplanen)**

**Dokumentasjon**

Barnehagens personale skal synliggjøre hva tiden i barnehagen brukes til. Arbeidet skal dokumenteres overfor foreldrene, samt skape bevissthet og utvikling i personalgruppen. Målet er at dokumentasjonen skal danne grunnlag for en god barnehage i stadig utvikling.

- Daglig kontakt om barnets dag

- Bilder

- Samtaler

- Dagsreferat

- Månedsbrev

**Progresjonsplaner**

I arbeidet med årsplan har personalet utarbeidet progresjonsplaner i forhold til fagområdene i barnehagen, samt i forhold til lek, sosialt samspill, selvstendighet og barns medbestemmelse. Planene skisserer noe av hva barna skal oppleve og utvikle innen de ulike alderstrinn. Barna er imidlertid forskjellige og utvikler seg i sitt eget tempo. Individuell tilrettelegging og variasjoner vil derfor ligge til grunn ut fra modning og alder.

Målet er at progresjonsplanene skal fungere som en ledetråd i personalets arbeid med å sikre progresjon for alle barn i barnehagen.

# **Vi kan tilby**

Hovedlinjene i det vi tenker er god kvalitet for barn, foreldre og personale.

Sirklene går over i hverandre, og skal sammen danne best mulig kvalitet for barna i barnehagen vår.

**Kvalitet og innhold**

## **Personalet**

* Mye kunnskap og bred erfaring.
* Stabilt personale, relativt lite fravær og utskifting
* Et personale som vil mye, er engasjert og omsorgsfullt

**Barnehagen**

* Utvidet åpningstid, 07.00 – 16.30
* Vi serverer smøremåltid og ettermiddagsmåltid hver dag, en dag i uken varm mat. Til alle måltider får barna melk eller vann. Allergier blir hensyntatt.
* Avdelingsbarnehage, tilhørighet til barnegruppe
* Lyse lokaler og mye utstyr
* Ett stort og oversiktlig uteområde med ulike utfordringer etter alder og modning
* Nærmiljø med flotte naturområder.
* Samarbeid med andre barnehager; arrangementer for barna, samt faglig nettverk.

**Innhold**

* En trygg plass for barn til mestring, læring og utvikling
* En lærende organisasjon; ønsker å utvikle oss, gjøre nye ting eller annerledes enn tidligere når det trengs.
* ![C:\Users\thor\AppData\Local\Microsoft\Windows\INetCache\IE\PM7V1O4Q\kids-1340525_960_720[1].jpg]()Jobber for å være god på omsorg, trygghet og stabilitet
* Gode brukerundersøkelser.
* Søker hjelp fra andre instanser når behov oppstår; tar ting på alvor.
* Har et godt HMS-system som er skreddersydd for barnehage (Pbl Mentor).
* Foreldresamtaler 1 – 2 ganger i året, basert på observasjon, deltakelse og kartleggingsverktøy (TRAS, Alle Med,Obs av lek og kommunikasjon).
* Samarbeidsutvalg med foreldre- og personal representanter
* Ulike sosiale arrangement for barn og familie

# **Vennskap og fellesskap**

I barnehagen skal alle barn erfare å være betydningsfulle for fellesskapet og være i positivt samspill med barn og voksne

Det er viktig for alle å ha venner.

 **(Rammeplanen)**

Å utvikle sosial kompetanse vil i praksis si å lære sosiale ferdigheter og kunne samhandle positivt med andre. Sosial kompetanse utvikles kontinuerlig gjennom handlinger og opplevelser i alle situasjoner i løpet av dagen. I barnehagen er det mange barn samlet og barna har en unik mulighet til å tilegne seg sosiale ferdigheter i samspillet med andre barn.

I Geitastova barnehage jobber vi for at:

- Barna skal oppleve vennskap og lære å beholde venner.

- Barna skal føle at de er betydningsfulle i fellesskapet.

- Barna skal kunne ta andres perspektiv, og oppleve at andre tar deres perspektiv.

- Barna skal respektere andres grenser og kunne sette grenser for seg selv.

- Barna skal oppleve at personalet er til stede for dem - både fysisk og mentalt.

- Personalet skal gjennom en aktiv voksenrolle forebygge diskriminering, utestenging, mobbing, krenkelser og uheldige samspillsmønstre.

- Personalet skal sette tydelig grenser for hva som er akseptabel adferd.

- Personalet skal være aktivt til stede i lek og aktiviteter for å kunne fange opp eventuelle signaler.

- Personalet skal følge opp uheldige samspillsmønstre forløpende.

- Personalet skal stimulere barnas språkutvikling og lære dem verdien av å bruke språket aktivt i samspill med andre.

- Personalet skal opptre som tydelige og gode rollemodeller.

- Barnehagen skal ha tett dialog med foreldre

# **Danning gjennom omsorg, lek og læring**

Barnehagen skal støtte barna i å forholde seg prøvende og nysgjerrig til omverden og bidra til å legge grunnlag for modig, selvstendig og ansvarlig deltakelse i demokratisk fellesskap

Danning er en prosess som skjer i møtet mellom mennesker;

en livslang prosess der vi blant annet lærer oss å reflektere

over egne handlinger og væremåter.

Barna skal oppleve å være en del av et demokratisk fellesskap

med modige, selvstendige og ansvarlige barn og voksne. **(Rammeplanen)**

I en digital tidsalder er **kunnskap om og ferdigheter i bruk av digitale verktøy** og medier en del av dannelsesprosessen. Det handler om å bruke digitale medier og Internett på en klok og etisk forsvarlig måte

## **OMSORG**

Omsorg er grunnleggende for barnas trygghet, trivsel og utvikling.

- Barna skal få utvikle empati, nestekjærlighet og tillit til seg selv og andre.

- Barna skal oppleve å bli sett, hørt og tatt hensyn til.

- Barna skal oppleve gode relasjoner mellom barn og mellom barn og voksne.

- Barna skal oppleve å motta omsorg, men også selv utøve omsorg overfor andre.

- Personalet skal legge til rette for trygg tilknytning og gi barna en følelse av

tilhørighet.

- Personalet skal møte alle barn på en åpen og interessert måte.

## **LEK**

Leken er barnas eget læringsfellesskap, og har derfor en sentral plass i barnehagen.

Leken har en egenverdi, den skjer på barnas premisser og er med på å legge grunnlag for læring og sosial kompetanse.

- Barna skal oppleve at det er tid og rom for lek.

- Barna skal få erfaringer/opplevelser som danner grunnlag for lek og

leketemaer, og oppleve at leken er en arena for utprøving.

- Barna skal oppleve at de voksne er til stede for å støtte og veilede dem i leken.

- Personalet skal observere, analysere,

støtte og delta i leken.

- Personalet skal sørge for at det legges til rette for lek på barnas premisser.

## **LÆRING**

Vi skal gi barna en hverdag full av gode opplevelser, som igjen skal danne grunnlag for nysgjerrighet, vitebegjær og lærelyst.

- Barna skal møte et stimulerende miljø som støtter deres iboende utforskertrang.

- Barna skal gjennom barnehagetiden stadig få nye opplevelser/erfaringer som skal gi grunnlag for nye læringsprosesser.

- Barna skal utvikle selvstendighet og tiltro til egne evner.

- Personalet skal støtte opp om barnas vitebegjær og initiativ.

- Personalet skal være oppmerksomme på barnas interesser og engasjement, og bruke dette som utgangspunkt for planlegging og organisering.

- Personalet skal reflektere sammen med barna, og hjelpe dem til å skape forståelse og mening

# **Forebygging av mobbing og utestengelse**

*Mobbing er når en person eller en gruppe gjentatt ganger og over tid plager og trakasserer et offer. (Fra heftet Mobbing i barnehagen).*

Barnehagen har en viktig oppgave i å forbygge at mobbing oppstår. Dette gjøres først og fremst gjennom systematisk arbeid med utvikling av sosial kompetanse. Barna lærer hvordan de skal være mot hverandre, og at ulikheter skal respekteres. De får være aktive deltakere i et fellesskap der alle har en verdi, og alle får anledning til å realisere seg selv.

- En aktiv og tydelig voksenrolle

- Gode rollemodeller

- Tydelig grensesetting

- Tilstedeværende voksne

- Dialog med foreldre

- Sjekkliste for å oppdage mobbing

- Plan for oppfølging av eventuell mobbing

# **Medvirkning**

Barna i barnehage skal ha mulighet til å medvirke i barnehagens daglige virksomhet. Graden av medvirkning skal tilpasses barnas alder og modning.

- Barna skal oppleve at egne og andres tanker, meninger og opplevelser blir sett, hørt og tatt hensyn til.

- Barna skal oppleve at egne tanker og meninger kan få konsekvenser.

- Barna skal få være aktivt deltakende i planlegging og vurdering av barnehagens virksomhet.

- Personalet skal oppmuntre barna til å gi uttrykk for egne tanker og meninger.

- Personalet skal støtte barna i deres undring.

- Personalet må lære barna å kjenne for å kunne tyde og ta barnas innspill til lek og behov på alvor

Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet, jf. barnehageloven § 1 og § 3, Grunnloven § 104 og FNs barnekonvensjon art. 12 nr. 1.

 **(Rammeplanen)**

## **FORELDRES MEDVIRKNING**

Det er viktig med et tett og godt samarbeid mellom hjem og barnehage, og vårt felles mål vil alltid være barnets beste.

Det er et mål at foreldrene - i den grad de ønsker det - skal kunne medvirke til det som skjer i barnehagen. Personalet skal legge til rette for at foreldrene får medvirke og ta hensyn til og vurderer foreldrenes innspill og synspunkt. Samtidig er det den enkelte foreldres ansvar å bruke de mulighetene som finnes til å medvirke. Foreldre sikres mulighet til medvirkning gjennom ulike arenaer;

- Daglig kontakt med personalet.

- Henvendelse til daglig leder eller pedagogisk leder

- Foreldresamtaler.

- Foreldremøter/foreldreråd.

- Samarbeidsutvalget.

- Brukerundersøkelser.

# **Fagområdene**

Vi vil gjennom arbeidet med prosjekt på de ulike avdelingene ha fokus på alle fagområdene i Rammeplanen for barnehager, som sier noe om innholdet som barn skal møte gjennom barnehagetiden.

*Barnehagen skal gi barn grunnleggende kunnskap på sentrale og aktuelle områder. Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter. (Barnehageloven § 2 Barnehagens innhold)*

Hvert fagområde dekker et vidt læringsfelt. Fagområdene vil sjelden opptre isolert. Flere områder vil ofte være representert samtidig i et temaopplegg og i forbindelse med hverdagsaktiviteter og turer i nærmiljøet. I sosialt samspill i lek og hverdagsaktiviteter skjer det ofte en spontan kommunikasjon knyttet til fagområdene. At barn får rike, felles opplevelser og del i kunnskap på mange områder, er også en forutsetning for at det skal bli **god lek** og et **godt samspill** mellom barna.

Fagområdene gjenspeiler områder som har interesse og egenverdi for barn i barnehagealder, og skal bidra til å fremme trivsel, allsidig utvikling og helse. Barnehagen skal se fagområdene i sammenheng, og alle fagområdene skal være en gjennomgående del av barnehagens innhold.

![C:\Users\thor\AppData\Local\Microsoft\Windows\INetCache\IE\THHTLJHY\MS_hakkebakkeskogen_klatremusbilde[1].jpg]()

*-Språk, tekst og kommunikasjon i praksis*

*-Kropp og bevegelse (grov og finmotorikk)*

*-Kunst og kultur(også barnekultur)*

*-Natur og miljø*

*-Antall rom og form*

*-Etikk og filosofi*

*-Samfunnsengasjert*

Barnehagens verdigrunnlag og formål skal gi retning for og prege arbeid med fagområdene, og barnas rett til medvirkning skal ivaretas. Barnas lek danner et viktig grunnlag for arbeidet med fagområdene. Barnehagen skal ta utgangspunkt i barnas engasjement og bidrag slik at arbeidet med fagområdene kan oppleves som en meningsfull og morsom del av barnas hverdag. Barnas interesse for fagområdene skal stimuleres, og barnehagen skal bidra til å etablere et lærende fellesskap som verdsetter ulike uttrykk og meninger. Barna skal utvikle kunnskaper og ferdigheter innenfor alle fagområder gjennom undring, utforsking og skapende aktiviteter. Barnehagen skal bruke ulikt materiell og utstyr, teknologi og digitale verktøy, spill, bøker og musikk i arbeidet med fagområdene. Fagområdene er i stor grad de samme som barn senere møter som fag i skolen.

## **1) KOMMUNIKASJON, SPRÅK OG TEKST**

Språkstimulering er en viktig del av hverdagen i barnehagen.

- Barna skal lære begreper og utvikle begrepsforståelse.

- Barna skal lære å kommunisere både verbalt og nonverbalt.

- Samtaler, bøker/tekst, sanger og lek er viktige hjelpemidler i arbeidet.

- Personalet skal legge til rette for ulike arenaer for utforskning og utvikling av språk, blant annet inspirerende lek og tilgang til et variert utvalg av bøker.

- Personalet skal selv bruke språket aktivt og bevisst.

## **2) KROPP, BEVEGELSE, MAT OG HELSE**

I løpet av småbarnsalderen skal barna tilegne seg grunnleggende kunnskap og ferdigheter innenfor kropp, bevegelse, mat og helse.

- Barna skal tilegne seg grunnleggende motoriske ferdigheter og et sunt forhold til egen kropp.

- Barna skal få hjelp til å innarbeide gode vaner og grunnleggende kunnskap til beste for kropp og helse.

- Barna skal oppleve bevegelsesglede

- Barnehagen skal legge til rette for mye og variert fysisk aktivitet - både inne og ute – på tur, på utelekeplassen og på fellesrommet.

- Barnehagen skal tilby et variert kosthold med innslag av frukt og grønnsaker.

Vaner og handlingsmønster tar form allerede i tidlig alder. Gode vaner som tilegnes i barnehagealder, kan vare livet ut.

## **3) KUNST, KULTUR OG KREATIVITET**

Arbeid med ulike former for kunst, kultur og kreativitet gir barna mulighet til å bearbeide inntrykk på sin egen måte, samt å utvikle kreativ tenkning. Ulike former for drama, forming, dans og musikk er stikkord i dette arbeidet.

- Barna skal få ta i bruk fantasi, kreativ tenkning og skaperglede.

- Barna skal få oppleve gode prosesser og kreative resultat.

- Barna skal få ta i bruk sine personlige uttrykk og føle at alle uttrykk er ok.

- Personalet skal stimulere barnas nysgjerrighet og bidra til utprøving og eksperimentering.

- Personalet skal legge til rette for at barna får bearbeide inntrykk og følelser.

**4) NATUR, MILJØ OG TEKNOLOGI**

Barna skal få anledning til å oppleve naturen og undre seg over denne.

- Barna skal i løpet av barnehagetiden blant annet få kjennskap til planter, dyr, årstider, vær, kretsløp, respekt for naturen, naturfenomener, fysiske lover, eksperimentering og digitale verktøy.

- Personalet skal legge til rette for turer og lek i naturen året rundt.

- Personalet skal undre seg, reflektere og utforske ulike spørsmål og sammenhenger sammen med barna.

**5) ANTALL, ROM OG FORM**

De fleste barn er tidlig opptatt av tall, eksperimentering og sammenhenger.

- Barna skal oppleve at matematiske begrep, sammenhenger, logikk, problemløsning og argumentasjon er en viktig del av barnehagehverdagen.

- Barna skal utvikle forståelse for grunnleggende matematiske begreper.

- Personalet skal bruke matematiske begreper aktivt i hverdagen.

- Personalet skal inspirere barna til matematisk tenkning gjennom bruk av utstyr som for eksempel konstruksjonsleker, naturmaterialer, butikklek, bøker, spill og digitale verktøy.

Etikk, religion og filosofi er med på å forme måter å oppfatte verden og mennesker på og preger verdier, normer og holdninger.

**6) ETIKK, RELIGION OG FILOSOFI**

Dette handler om holdninger, verdier, menneskesyn og undring over eksistensielle spørsmål.

- Barna skal lære å respektere ulikheter og bygge vennskap.

- Barna skal oppleve å se verdien i mangfold.

- Barna skal få trening i kritisk tenkning og dømmekraft.

- Personalet skal legge til rette for undring av alle slag slik at vi får nysgjerrige og vitebegjærlige barn.

- Personalet skal jobbe aktivt med vennskap og være gode forbilder i relasjonsarbeidet.

- Personalet skal ha fokus på både individ og gruppe.

- Personalet skal sørge for at barna får kjennskap til den kristne kulturarven (blant annet gjennom jul og påske), samt eventuelle andre livssyn og religioner som er representert i barnehagen.

**7) NÆRMILJØ OG SAMFUNN**

Barna skal oppleve at de er en del av et demokratisk samfunn der alle har noe de skulle sagt. Menneskerettigheter og likestilling er viktige stikkord.

- Barna skal oppleve at de får medvirke i egen hverdag.

- Barna skal få muligheten til å oppdage og utforske barnehagens nærmiljø og byen vår.

- Barna skal få bli kjent med ulike tradisjoner og levesett.

- Barna skal få kjennskap til samisk språk, kultur og tradisjon.

- Personalet skal sørge for at alle barn får samme muligheter og føler seg like mye verd.

- Personalet skal gi barna forståelse for hvilken rolle hver enkelt spiller i samfunnet nå og i fremtiden.

# **Digital kompetanse**

Vi må være opptatt av å henge med i den digitale utviklingen, samtidig som vi ikke ønsker at digitale verktøy skal dominere som arbeidsmåte.

- Vi ønsker at barna i løpet av barnehagetiden skal få erfaring med å bruke digitale verktøy, samt å kunne sette grenser for bruk.

- Vi ønsker at digitale verktøy skal bidra til å fremme kreativitet, skaperglede og estetiske uttrykk.

- Aktuelle digitale verktøy er pc, nettbrett, fotoapparat, overhead, prosjektor, kopimaskin, mikrofon, cd-spiller og mobiltelefon.

- Vi ønsker å ta i bruk enkelte app’er til lek, læring og kreativ utfoldelse.

- Personalet skal være aktive sammen med barna og utøve digital dømmekraft.

- Personalet skal alltid ha barnas personvern i fokus.

*Med andre ord; digitale verktøy er den naturligste ting i verden for barna, men en del av oss voksne har en vei å gå for at det skal føles riktig og naturlig.*

Digital dømmekraft favner prosesser der barna tas med og gis mulighet til å reflektere over muligheter og konsekvenser ved bruk av digitale verktøy og sosiale media. I en digital tidsalder er **kunnskap om og ferdigheter i bruk av digitale verktøy** og medier en del av dannelsesprosessen. Det handler om å bruke digitale medier og Internett på en klok og etisk forsvarlig måte.

**Hvordan forklare hva Internett er for barnehagebarn?**

Her er to gode forklaringer:

* "Internett er som ei stor og tykk bok, der noen sider er for barn, mens andre sider er for de voksne."
* "Når noe er på Internett, kan vi se det både i barnehagen og hjemme."

Ofte er det veldig lurt å ha vært å søkt på forhånd før man skal søke med barn på internett, slik at man unngår uønskede hendelser.

Barn i barnehagealder kan **lære å bli kompetente brukere** av digitale medier.

En god måte å gjøre dette på er ved å **involvere barna** i publisering av bilder og tekst på barnehagens nettside. Slik kan barna få konkrete erfaringer med selv å være aktiv på Internett, innenfor trygge rammer. Det vil også bidra til at barna får bedre forståelse av hva Internett er, og til å konkretisere at innhold på Internett er "overalt".

# **OVERGANGER**

## **Tilvenning av nye barn**

Det er viktig at barna får ta verden inn i små doser, og tilvenningsperioden tillegges stor vekt i barnehagen. Sammen med foreldrene finner vi ut hva som er den beste måten å gjøre det på for hvert enkelt barn. Noen barn trenger lenger tid enn andre, og dette skal tas hensyn til.

- Utgangspunktet er 3 dager tilvenning, deretter kortere dager i en periode (tilpasses hvert barns behov).

- Viktig med god dialog med mellom foreldre og personale for en optimal tilvenning.

- Hvert barn får en primærkontakt (denne kan endres underveis dersom barnet knytter seg mer til en av de andre voksne på avdelingen).

- Vi oppfordrer/inviterer til å komme på besøk i barnehagen før oppstart slik at oppstarten skal bli så god som mulig.

Når barnet begynner i barnehagen skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære.

 **(Rammeplanen)**

## **Overgang til ny avdeling**

Vi ønsker at barna skal oppleve en enklest mulig overgang fra liten til stor avdeling. Det settes i verk ulike tiltak etter hvert som det blir klart hvilken avdeling barna skal over til.

- Besøk på avdelingen med og uten personalet fra avgivende avdeling.

- Personalet på stor avdeling henvender seg til barnet ute, men også inne når det er naturlig

- Delta på aktiviteter sammen med ny avdeling.

- Mye sammen gjennom sommeren

- Mengden av tilvenning tilpasses det enkelte barns behov.

## **Sammenheng og samarbeid med skole**

Alt vi gjør i barnehagen er skoleforberedende aktiviteter. Helt fra barna begynner i barnehagen foregår en prosess med faglig og sosial utvikling - som en forberedelse til både skole og annet som vil møte barna senere i livet.

Siste året før skolestart har vi skoleklubb en gang i uka.

- Målet er at skoleklubben skal oppleves som noe spesielt og samlende for de barna som skal begynne på skolen.

- Vi ønsker at skoleklubben skal oppleves som motiverende for skolestart.

- Vi legger opp til felles opplevelser som er kun for skoleklubben.

- Vi legger opp til at de eldste barna også skal få økt ansvar og mer utfordrende oppgaver i det daglige.

Vi jobber for et godt samarbeid med skole og SFO. Styrer og rektorer har felles samlingspunkt. Barna skal få besøke skolen barnehagen hører til. Barnehagen følger Stavanger kommunes og bydelens plan for overgang mellom skole og SFO.

**Merkedager i Geitastova barnehage**

|  |  |  |  |
| --- | --- | --- | --- |
| **Dato** | **Markeres** | **Hva gjøres** | **Ansvar**  |
| 15.august | Nytt barnehageår! | Henge ut flagg | TT |
| Oktober, tirsdagen i høstferien | Besøksdag for de som begynte på skolen | Skoleklubb inviterer til lunsj og lek | Skoleklubb, Lh, Bk.TT henger ut flagg |
| 24.oktober | FN dagen | Foreldre og søsken inviteres til middag | Komite |
| 13.desember | Lucia  | Alle barna går i Luciatog, foreldre inviteres og får Lussekatter av skoleklubb | Komite |
| 6.februar | Samenes nasjonaldag | Henge ut flagg, fellessamling |  |
| 29.april | Barnehagens bursdag | Henge ut flagg | TT |
| 5. OG 6. MAI | **Dugnad** | Rydder, vasker forefallende arbeid i barnehagen | SU |
| 15.mai | Aktivitesdag (17.mai feiring) | Alle går i tog, skoleklubb går flaggborg først. Aktiviteter ute etterpå  | Komite  |

 **Andre arrangement gjennom barnehageåret:**

|  |  |  |
| --- | --- | --- |
| **Hva** | **Hvordan**  | **Ansvar** |
| Fellessamling | En fredag i mnd er det fellessamling  | Hver avdeling har sin gang |
| Brannvernuke, uke 38 | Fokus på brannvern, brannøvelse | Avdelingene, daglig leder |
| Førjulsfest | Familiene blir invitert til sosialt treff med grøt og aktivitet for barna | SU |
| Påskefrokost | Foreldre inviteres til å spise frokost i barnehagen | Personalet |
| Dugnad | Hver familie må stille på en dugnad. Eget oppslag på avdelingene | SU |
| Sommeravslutning | Familiene har sosialt arrangement etter stengetid | SU |

**DET ER SATT AV FIRE PLANLEGGINGSDAGER HVERT BARNEHAGEÅR,**

**2018/2019 er følgende datoer satt opp:**

**20. sept 2019**

**15.nov 2019**

**14.april 2020**

**22.mai 2020**